[bookmark: _Hlk38379101][bookmark: _GoBack]Smittevernrutiner og HMS ved bruk av IMBs lokaler under Covid-19:

[bookmark: _Hlk38430758]Arbeid i IMBs lokaler er kun tillatt etter søknad basert på de prinsipper og retningslinjer gitt av UiO og Det medisinske fakultet, og gjelder kun de personer, de lokaler og i det tidsrommet det er søkt om. 

Tilstedeværelse må i størst mulig grad minimaliseres, arbeide som kan gjøres fra hjemmekontor skal gjøres der. 

Ingen som er syke, har symptomer eller bor sammen med noen med symptomer skal komme på jobb uavhengig om de har fått innvilget søknad.

Opphold i fellesarealer over tid skal ikke forekomme, og det vil ikke være anledning til å benytte spiserom o.l.

Generell smittehygiene:
Medarbeidere bør så langt det lar seg gjøre begrense bruken av offentlig transport. Håndvask bør gjennomføres umiddelbart ved inngang til bygget. Når man er i bygget:

· Vask hendene hyppig og grundig. 
· Unngå å ta deg på ansiktet.
· Hold avstand (minimum 2 meter).

Alle må ellers følge råd i tråd med offentlige retningslinjer. Disse endres fortløpende og vi ber alle holde seg oppdatert: 
· https://www.fhi.no/  
· https://helsenorge.no/koronavirus

Renhold: Det blir ikke fulgt normal renholdsfrekvens på arealer som ikke er i bruk. De arealene som blir brukt av ansatte blir fulgt opp. Hansker, kluter og mopper skiftes etter renhold på hvert rom. I fellesarealer blir det utført renhold av alle berøringsflater hver dag. Vi melder inn arealene som nå skal tas i bruk til renhold slik at de får oppdatert oversikt.

Hver dag skal renholdsavdelingen ha spesielt fokus på:
· dørhåndtak og døråpner, kodebokser til dører/kortlesere
· dispenser til toalett- og tørkepapir og såpe, spyleknapp på toaletter og kraner
· heisknapper, brytere (til lys o.l.) og alle øvrige berøringspunkter

OBS! PC, tastatur o.l. må den enkelte rengjøre selv. Renholdsavdelingen rengjør ikke andre deler av laboratoriene enn det de normalt gjør og de vasker ikke utstyr og PC. Dette må vi selv rengjøre hver dag etter bruk og ved skifte av bruker.

Renholdsavdelingen begrenser altså renholdet til de lokalene de har fått beskjed om på forhånd. Hvis ønskelig kan man be renholdsavdelingen om å unngå vask av kontor eller laboratorier.

Smittevern ved arbeid på lab:
· Det kan ikke være flere inne samtidig enn at det er mulig å holde god avstand (minimum 2 meter).
· Bruk en ren benke eller desinfiser arbeidsplassen din i laboratoriet før du begynner å jobbe.
· Desinfiser alltid benken når du er ferdig. 
· Desinfiser hendene dine eller bruk rene hansker før du tar på felles instrumenter, utstyr, tastatur ol.

HMS:
HMS-rutinene skal selvsagt overholdes som normalt, og vi minner spesielt om at enkelte arbeidsoppgaver ikke skal utføres med mindre det er andre i nærheten Forskningsgruppeleder må være ekstra påpasselig når man sender laboratoriepersonell med mindre erfaring for å utføre oppgaver på laboratoriet alene.

[bookmark: _Hlk38379230][bookmark: _Hlk38455858]Ansatte som tilhører en risikogruppe eller bor sammen med noen som tilhører en risikogruppe bør vurdere spesielt grundig, om adgang til bygget er nødvendig.

Det kan være ansatte som er bekymret for å måtte gå på jobb i disse dager og det er viktig at leder forsikrer seg om at dette er noe den ansatte gjør frivillig og om det finnes grunner til at den ansatte ikke bør jobbe i bygget.

Avvik:
Vi minner om at alle HMS-avvik skal meldes via CIM: https://www.uio.no/om/hms/arbeidsmiljo/prosedyrer/hms-avvik/index.html

Tilgang til Avdeling for komparativ medisin:
Alle besøk til Avdeling for komparativ medisin (KPM) må være klarert og planlegges med avdelingsleder ved KPM, Espen Engh (fortrinnsvis mail: espeeng@medisin.uio.no, sekundært tlf.: 981 03 092). 

KPM har også utarbeidet et informasjonsskriv alle som skal ha tilgang må gjøre seg kjent med:
https://docs.google.com/document/d/19bN0LRO7MVfjrTuGbE5yRlcFb2h1KD8FtIonHj3vDC0/

